CELEX: 32004D0706
Language: sl
Date: 2004-10-15 00:00:00
Title: 2004/706/ES: Sklep Komisije z dne 15. oktobra 2004 o ustanovitvi Evropskega foruma za upravljanje podjetij

22.10.2004   
            
            
               SL XM
            
            
               Uradni list Evropske unije
            
            
               L 321/53
            
         SKLEP KOMISIJE
   z dne 15. oktobra 2004
   o ustanovitvi Evropskega foruma za upravljanje podjetij
   (2004/706/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju naslednjega:
   
               (1)
            
            
               Dobro in transparentno upravljanje podjetij je bistveno za izboljšanje konkurenčnosti in učinkovitosti podjetij v Evropski uniji ter tudi za krepitev pravic delničarjev in zaščito tretjih oseb.
            
         
               (2)
            
            
               Septembra 2001 je Komisija ustanovila skupino na visoki ravni strokovnjakov za pravo gospodarskih družb, ki daje priporočila za sodoben ureditveni okvir za pravo gospodarskih družb; mandat skupine na visoki ravni strokovnjakov za pravo gospodarskih družb je bil nadalje razširjen z namenom, da še posebej obravnava številna vprašanja v zvezi z upravljanjem podjetij.
            
         
               (3)
            
            
               Po tem, ko je skupina na visoki ravni strokovnjakov za pravo gospodarskih družb 4. novembra 2002 predstavila končno poročilo, je Svet pozval Komisijo, naj razvije Akcijski načrt za pravo gospodarskih družb in upravljanje podjetij; tak akcijski načrt naj bi bil predvsem premišljen odgovor na nedavne stečaje podjetij.
            
         
               (4)
            
            
               Akcijski načrt Komisije o posodobitvi prava gospodarskih družb in izboljšanju upravljanja podjetij v Evropski uniji (1), sprejet maja 2003, je opredelil vrsto ukrepov, potrebnih za posodobitev in poenostavitev ureditvenega okvira, vključno z ustanovitvijo Evropskega foruma za upravljanje podjetij.
            
         
               (5)
            
            
               22. septembra 2003 je Svet pozdravil predstavitev Akcijskega načrta, za katerega je menil, da je pomemben element pri vzpostavitvi transparentnega in trdnega kapitalskega trga v razširjeni Uniji; Svet je potrdil priznanje Komisije o pomembnosti posvetovanja s strokovnjaki in javnostjo kot sestavnega dela razvoja prava gospodarskih družb in upravljanja podjetij na evropski ravni ter se seznanil z namenom Komisije, da ustanovi forum za sisteme upravljanja podjetij znotraj Evropske unije.
            
         
               (6)
            
            
               Evropski forum za upravljanje podjetij bo služil kot organ za izmenjavo informacij in najboljših praks, ki obstajajo v državah članicah, z namenom povečanja konvergence nacionalnih zakonikov o upravljanju podjetij ter tudi kot organ za presojo, razpravljanje in nasvete Komisiji na področju upravljanja podjetij.
            
         
               (7)
            
            
               Evropski forum za upravljanje podjetij bo pripravil svoj poslovnik ter v celoti upošteval vlogo in prerogative institucij (2) –
            
         SKLENILA:
   Člen 1
   Ustanovi se strokovna skupina za upravljanje podjetij v Skupnosti, imenovana „Evropski forum za upravljanje podjetij“ (v nadaljnjem besedilu „Forum“).
   Člen 2
   Vloga Foruma je, ob upoštevanju razvijanja praks upravljanja podjetij v državah članicah, povečanje konvergence nacionalnih zakonikov o upravljanju podjetij in strateško svetovanje Komisiji, na zahtevo Komisije ali na lastno pobudo, o vprašanjih politike na področju upravljanja podjetij.
   Člen 3
   Forum sestavlja največ osemnajst članov, katerih znanje in sposobnosti na področju upravljanja podjetij so široko priznani na ravni Skupnosti. Člane Foruma imenuje Komisija. Seznam članov je naveden v Prilogi.
   Komisija je prisotna na srečanjih Foruma in imenuje visokega predstavnika, ki sodeluje v razpravah.
   Forumu predseduje predstavnik Komisije.
   Člen 4
   Mandat članov Foruma traja tri leta. Člani Foruma so lahko ponovno imenovani. Člani Foruma ostanejo po izteku triletnega obdobja na položaju, dokler niso zamenjani ali ponovno imenovani. V primeru odstopa ali smrti člana Foruma v obdobju njegovega mandata, Komisija v skladu s členom 3 imenuje novega člana.
   Člen 5
   Seznam članov objavi Komisija informativno v Uradnem listu Evropske unije.
   Člen 6
   Forum lahko na svoja srečanja povabi strokovnjake in opazovalce.
   Forum lahko ustanovi delovne skupine.
   Člen 7
   Forum predloži Komisiji letno poročilo.
   Člen 8
   Forum sprejme svoj poslovnik.
   Za tajniške storitve Foruma skrbi Komisija.
   Člen 9
   Potne stroške in dnevnice, ki jih imajo člani, opazovalci in strokovnjaki v zvezi z dejavnostmi Foruma, povrne Komisija v skladu z veljavnimi določbami znotraj Komisije. Za svoje funkcije niso plačani.
   Člen 10
   Forum začne opravljati svoje naloge 18. oktobra 2004.
   
      V Bruslju, 15. oktobra 2004
      
         
            Za Komisijo
         
         Frederik BOLKESTEIN
         
            Član Komisije
         
      
   
   
      (1)  KOM(2003) 284 končno.
   
      (2)  Besedilo vzeto iz točke 9 sklepov Sveta z dne 22. septembra 2003.
   ANEXO — PŘÍLOHA — BILAG — ANHANG — ANNEKS — ΠΑΡΑΡΤΗΜΑ — ANNEX — ANNEXE — ALLEGATO — PIELIKUMS — PRIEDAS — MELLÉKLET — ANNESS — BIJLAGE — ZAŁĄCZNIK — ANEXO — PRÍLOHA — PRILOGA — LIITE — BILAGA
   
               —
            
            
               Antonio Borges,
            
         
               —
            
            
               Igor Adam Chalupec,
            
         
               —
            
            
               Bertrand Collomb,
            
         
               —
            
            
               Gerhardt Cromme,
            
         
               —
            
            
               David Devlin,
            
         
               —
            
            
               Emílio Gabaglio,
            
         
               —
            
            
               José María Garrido,
            
         
               —
            
            
               Peter Montagnon,
            
         
               —
            
            
               Colette Neuville,
            
         
               —
            
            
               Roland Oetker,
            
         
               —
            
            
               Alastair Ross Goobey,
            
         
               —
            
            
               Rolf Skog,
            
         
               —
            
            
               Andreas Trink,
            
         
               —
            
            
               Jaap Winter,
            
         
               —
            
            
               Eddy Wymeersch.